মূল্য সংযোজন কর বিষয়ে শেখ হাসিনা বলেন, ‘মূল্য সংযোজন কর আইনটি ১৯৯১ সালে করা হয়। ২০০৮ সালে এটি সংশোধনের জন্য খসড়া প্রণয়ন করা হয়। এ খসড়া নিয়ে বর্তমান সরকার প্রায় সাড়ে ৩ বছর কাজ করে। ব্যবসায়ীসহ বিভিন্ন ব্যক্তি ও প্রতিষ্ঠানের সাথে মতবিনিময়ের পর ২০১২ সালে এ আইনটি সংসদে পাস করা হয়। এ আইনটি নিয়ে নানা কথা উঠেছে। ব্যবসায়ীরাও এ আইনটির ব্যাপারে তেমন সাড়া দিচ্ছেন না। এটি আগের পর্যায়ে যেভাবে ছিল সেভাবেই থাকবে।’ আগামী ২ বছর এ ভ্যাট আইন পুরোপুরি কার্যকর না করে যেভাবে আছে সেভাবেই যাতে বজায় রাখা হয় এজন্য অর্থমন্ত্রীর প্রতি আহ্বান জানান।